Agdt Dae Geneesbos | LekkeSlaap
Agdt Dae Geneesbos is in die kusdorpie Nature's Valley langs die beroemde Kaapse Tuinroete geleë en dit is alkant omring deur die Tsitsikamma Nasionale Park. Die kombinasie van die see, strandmeer, inheemse woud, fynbos en berge dra by tot die rustigheid van hierdie bekoorlike vakansiedorpie.
Die huis het slaapplek vir 7 mense en beskik oor 4 slaapkamers en 2 badkamers. Daar is 'n ten volle toegeruste kombuis met 'n skottelgoedwasser. 'n Wasmasjien en tuimeldroër is beskikbaar vir gaste se gebruik. Daar is oorgenoeg spasie om maaltye te geniet met 'n oopplan-ontbytkroeg en 'n groot etenstafel. Let asb. op dat linne nie voorsien word nie. Buite is daar 'n groot onderdak-veranda waar gaste kan ontspan. Dit is nie omhein nie.
Hierdie wegbreekplek is ideaal geleë vir die verkenning van die Tuinroete of gaste kan bloot ontspan en die sonskyn geniet.